بدخشان ولایت کینگش باشلیغی حجت الله خردمند مطبوعاتگه بیرگن بیاناتده جنگریلرنینگ قریب ایککی هفته آلدین بدخشان ولایتی نینگ مرکزی فیض آباد شهریگه هجوم اویوشتیریش گه باشله گن لیگینی ایتدی.
هجوملرنی اوچ مرته برطرف ایتیلگن لیگینی افاده ایتگن خردمند خوفسیزلیک کوچلری نینگ توناون کونی کیچه ولایت مرکزینی ترک ایتگن لیگینی بیلدیردی.
خردمند طالبان جنگریلری نینگ شهر مرکزینی بوتونله ی کنترول آستیگه آلگن لیگینی قید ایتدی.
توناون اولکه نینگ شمالیده گی بغلان و غربده جایلشگن فراه ولایت مرکزلری طالبان نینگ کنترولی گه توشگندی.
افغانستان نینگ شمالیده ولایت مرکزلری نینگ پی در پی طالبان نینگ کنترولی گه توشیشی نینگ آرتیدن جمهور باشلیغی اشرف غنی سیاسی رهبرلر مارشال عبدالرشید دوستم، محمد محقق، جمعه خان همدرد بیلن شمالده جایلشگن بلخ ولایتی نینگ مرکزی مزارشریف گه جونب کیتدی.
بلخ والی لیگیدن بیریلگن بیاناتده جمهور باشلیغی غنی نینگ سیاسی ییتکچیلر و بلخ محلی مسؤللری بیلن خوفسیزلیک بوییچه جلسه اوتکزگن لیگی بیلدیریلدی.
بیاناتده شمالده گی خوفسیزلیک معمالری نینگ تیلگه آلینگن لیگی معلوم قیلیندی.
رشید دوستم نینگ مطبوعات مسؤلی حبیب الرحمان قویاش ایسه جلسه ده طالبان کنترولی گه اوتگن شمال و شمال-شرق ولایتلریده کینگ – کولملی عملیات آلیب باریلیشی نینگ ریجه لنگن لیگینی افاده ایتدی.
امریکا قوشمه ایالتلری نینگ افغانستانده گی عسکری کوچلرینی آلیب چیقیش قراری نینگ آرتیدن هجوملرینی کوپه یتیرگن طالبان اولکه نینگ اورته آسیا بیلن علاقه سی بولمیش شمال ولایتلری نینگ مرکزلری نینگ کنتذولینی کیتمه کیت قولگه آلیب بارماقده.
طالبان گروهی سونگگی 6 کونده بیرته سی اولکه نینگ غربیدن، بیرته سی جنوب – غربدن 7 ته سی شمال و شمال – شرق تامانیدن توپلم 9 ولایت مرکزی نینگ کنترولینی خوفسیزلیک کوچلری نینگ قولیدن آلدی.
افغانستان حکومتی 34 ولایت مرکزیدن 25 ته سی نینگ کنترولینی قولگه توتماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
